**MWONGOZO WA KUSAHIHISHA KARATASI YA 3**

SWALI LA 1

a) Sifa za fanani bora:

* Uchangamfu na ucheshi ili kuisisimua hadhira yake.
* Ufahamu bora wa tamaduni husika.

Kuonyesha kuifahamu hadhira na kusimulia kwa lugha itakayoeleweka vyema.

* Uwezo wa ufaraguzi.
* Uwezo wa kukumbuka na kuunganisha vitushi kwa usambamba.
* Uwezo wa kuigiza kwa kutumia ishara za uso, kiimbo n.k.
* Uwezo wa kujenga taharuki ili kuvuta nadhari ya hadhira.
* Kushirikisha hadhira katika nyimbo.
* Kuonyesha ukwasi wa lugha.

1/2x8=4

b) Umuhimu wa fomyula ya ufunguzi au utangulizi.

* Kuvata makini ya hadhira.
* Kumtambulisha mtambaji kwa hadhira.
* Kuashiria mwanzo wa hadithi.
* Kutoa hadhira kutoka ulimwengu halisi hadi ule wa hadithi.

3x2=6

c) Umuhimu wa fomyula ya kumalizia.

* Kuashiria mwisho wa hadithi.
* Kuitoa hadhira toka ulimwengu wa hadithi hadi ulimwengu halisi.
* Kumpa nafasi mtambaji anayefuata.
* Kutoa fursa kwa shughuli inayofuata.
* Kutoa mafunzo au muhtasari wa hadithi.
* Kupa hadhira fursa ya kupumzika baada ya kuwa makini kwa muda.

3x2=6

d) Aina za ngano.

* Hurafa
* Hekaya au ngano za kiayari
* Ngano za usuli
* Ngano za mtaanziko
* Ngano za mazimwi
* Ngano za mashujaa

4x1=4

SWALI LA 2

a) Msemaji ni Mwaliko, wasemewa ni Umulkheri na Dick, pahali ni mkahawa wa Majaliwa walipokutana kisadfa, hii ni baada ya Mwaliko kumpeleka babake mlezi maeneno yale kusherehekea siku yake ya kuzaliwa.

(Alama 4)

b) Sifa za msemaji.

1. Mwenye bidii- Anafanya bidii masomoni mpaka anafika chuo kikuu na kupata shahada.
2. Mwenye shukurani- Anaamua kumnunulia babake chakula cha mchana siku yake ya kuzaliwa.
3. Mwenye mapenzi- Anawapenda wazazi wake walezi.
4. Mwenye maadili mema- Anawapa heshima wazazi wake walezi na kuwatii.

(3x1)=3

c) Kuchangaya ndimi- Auntie

d) Sababu ya mrejelewa kushikwa na polisi.

* Anawaiba watoto Dick na Mwaliko baada ya baba yao kufa na mama yao kuondoka.
* Umulkheri anapiga ripoti kwa kituo cha polisi.
* Polisi wanafanya uchunguzi wao.
* Auntie Sauna anajulikana kuwa alitekeleza kitendo hicho.
* Inajulikana alikuwa akimfanyia kazi hiyo Bi.Kangara.
* Polisi wamfumania Auntie Sauna na Bi.Kangara.
* Wanatiwa mbaroni.
* Wanafikishwa mahakamani na kushatkiwa kwa kukiuka haki za watoto.
* Wanafungwa miaka saba gerezani na kazi ngumu.

(8x1)=8

SWALI LA 3

Athari za ukabila riwayani.

* + - Vifo: Vita baina ya pande za mwekevu na ule wa mpinzani wake wa kisiasa vilisababisha mauaji
    - Maangamizi ya mali: Aila ya ridhaa kuangamizwa kwa molo; nyumba na mali kuteketezwa
    - Ukosefu wa makazi bora – Kaizari na wenzake wamekosa makazi bora kule msitu wa mamba walikotorokea. Vibanda vinasongamana
    - Huzuni – Ridhaa alihuzunika sana baada ya aila yake na mali kuteketezwa kwa moto
    - Hasara kwa wafanyibiashara – Wahalifu waliingia katika maduka ya kibiashara za kihindi, kiarabu na kiafrika na kupora mali ya wenyewe
    - Kutiwa nguvuni : waporaji waliopora maduka/mali wakati wa vita walitiwa nguvuni na kukabiliana na mkono wa kisheria hapo baadaye
    - Watu kutoroka makwao: Wahafidhima walihama makwao wakati wa vita bila kujue walikokuwa wajuelekea / ukimbizi
    - Utegemezi: kukosekana kwa chakula katika kambi ya msitu wa Mamba kulifanya watu kutegemea msaada ya chakula toka kwa wahisani k.v shirika la msalaba mwekundu
    - Majeruhi: Kuna mwanaume aliyevamiwa na kuumizwa kwenye mgogoro wa kupigania ardhi katika eneo la tumuchungwa. Alilazwa katika kituo cha Mwanzo Mpya.
    - Kukatiziwa masomo kama vile Lime na Mwanaheri
    - Kusababisha uyatima - vita katika kambi ya Msitu wa Mamba vinasababisha walinda usalama kuua wazazi na kuwaacha watoto peke yao
    - Kuporwa – wafanyabiashara wanaporwa bidhaa zao fujo za baada ya uchaguzi zinapozuka.
    - Kukatwa - subira anavamiwa na kukatwa na wahuni
    - Kubakwa – baada ya fujo kuzuka, hime na Mwanaheri wanabakwa na wahuni
    - Kukwama kwa usafiri – vijana wanalemazo shughuli za usafiri kwa kwenda barabarani na kuanza kuchoma magari
    - Magonjwa – ridhaa aliugua shinikizo la damu kutokana na mshtuko wa kupotea jamaa zake. -
    - Kusubaratishwa kwa jamaa / familia
    - Athari za kisaikolojia

(10x2)=20

SWALI LA 4

a) i) Msemaji-Majoka sauti iliyorekodiwa katika redio.

ii) Anawahutubia Wanasagamoyo

iii) Anayasema maneno haya akiwa ikuluni.

iv) Sauti hii imechezwa ili kuwafahamisha raia aliyoyasema Majoka kuhusu kuisherehekea miaka sitini ya Uhuru –Majoka alikuwa ametangaza kipindi cha mwezi mzima wa kusherehekea uhuru.

(alama 4)

b) Unafiki katika kauli hii

Majoka anasema kuwa hawatakubali kutawaliwa kidhalimu ilhali ndiye anayetawalia kidhalimu.

**i. Kufunga soko** : Anafunga soko la chapakazi hivyo kuwahini wafanyakazi kama vile Ashua riziki ya kila siku.

**ii. Wahuni** : Ana kundi la wahuni liitwalo chatu analotumia kuwaua raia kwa mfano mkuu wa polisi anapokataa kumtii kuwapiga risasi anamtisha kwamba angevunjwavunjwa na chatu siku hiyo.

**iii. Mapenzi** : Anamtaka Ashua akubali kufanya mapenzi naye ndipo amsaidie lakini Ashua anakataa.

**iv. Kukata miti** : Amefungulia biashara ya ukataji miti hivyo kuitishia ukame jimboni.

**v. Kuwaua raia** : Utawala wake unaeneza vijikaratasi vinavyowataka baadhi ya raia kuhama jimbo la sagamoyo kwa madai kwamba si kwao.

**vi. Vijikaratasi** : Utawala wake unaeneza vijikaratasi vinavyowataka baadhi ya raia kuhama jimbo la sagamoyo kwa madai kwamba si kwao.

**vii. Kupandisha bei ya chakula** : Anapandisha bei ya chakula katika Kioski chake baada ya kufunga soko lililokuwa tegemeo kwa raia, hivyo kuwasababisha wafanyikazi kuanza kuandamana.

**viii.** **Kuwatusi raia** - Anawatusi raia wanapoususia mkutano wake na kuandamana ili kumshurutisha kufunga soko la chapakazi. Anawaita wajinga.

**ix. Kupanga mauaji ya Chopi** : Anakubaliana na wazo la Kenga la kumuua Chopi kwa sababu ya kutomuua Tunu jinsi walivyokuwa wamemuagiza.

**x. Kuharibu** mustakabali wa wanafunzi - Anafungua shule ambayo inaharibu mustakabali wa wanafunzi kwa maana hakuna mwanafunzi anayefuzu kutokana na kudungana sumu ya nyoka.(dawa za kulevya) humo shuleni.

**xi. Fidia** : Babake Tunu alifia katika kampuni yake lakini hakutaka kuwalipa fidia kwa madai kwamba hawakuwa na bima. Zisingalikuwa bidii za Bi. Hashima wasingalilipwa fidia hiyo.

**xii**. **Kuwapiga raia** **risasi** : Anamtaka mkuu wa polisi , Bwana Kingi kuwapiga raia risasi kwa sababu ya kuandamana ili kumlazimisha kufungua soko.

**xiii. Kuumizwa kwa Tunu** : Anawatumia wahuni kumvamia na kumuumiza Tunu. Wanamuumiza mfupa wa muundi inambidi kutembea kwa magongo kwa miezi mitatu

**xiv**. **Kupandisha** **kodi** : Anawaongeza walimu na wauguzi asilimia kidogo ya mshahara, na kupandisha kodi hivyo kuwafanya kuendelea kulipwa mshahara duni.

**xv**.**Kumfunga Ashua** : Anamfunga Ashua licha ya Ashua kumwarifu kwamba ana mtoto anayenyonya.

**xvi**. **Kuifunga** **runinga** - Anaifunga runinga ya Mzalendo kwa sababu ya kuangazia masaibu ya wafanyakazi moja kwa moja kutoka sokoni Chapakazi, jambo lililomuudhi Majoka.

**xvii.** **Mshahara** duni : Anawalipa wafanyakazi kama vile walimu na wauguzi mshahara duni, hali inayowasababisha kususia kazi na kuandamana ili kumlazimisha kuwaongeza mshahara.

(Hoja zozote16×1 = 16) SWALI LA 5

* Kudharauliwa- Majoka anataka kumtumia Ashua kimapenzi ndipo ampe msaada.
* Kutumiwa kama chombo cha mapenzi kwani Majoka anamtaka Asua kimapenzi kwa lazima.
* Kupigwa- Tunu anapigwa na kuvunjwa mguu.
* Kutusiwa- Majoka anawadharau wanawake anase sina ‘time’ na wanawake.
* Kufungwa bila hatia- Majoka anamfunga Ashua.
* Kutopewa nafasi ya uongozi- Tunu.
* Kupangiwa njama ya kuuawa –Kenga na Majoka wanapanga njama ya kumwuua Tunu.
* Kuishi kwa hofu- Hashima na Tunu wanaishi kwa hofu.
* Kusalitiwa katika ndoa- Majoka anasema hampendi mkewe Husda alimwoa kutimiza wajibu wake kama kiongozi bali anampenda Ashua.
* Kunyimwa kura- Tunu anatusiwa anapoenda mangweni kutafuta kura walevi wanaimba nyimbo za kumkejeli.

(10x2)=20

SWALI LA 6

Mapenzi Kifaurongo

(a) “Hadi sasa mimi ni kama rubani aliyeharibikiwa na ndege angani.” Onyesha ukwelii wa dondoo hili.

(swali linatahini matatizo aliyokumbana nayo Dennis)

* Dennis alitokea katika familia ya kimaskinina hanhemudu mavazi mazuri kama ya wenzake chuoni au vifaa meme vya kisasa kama vile ipad, tarakilishi n.k.
* Dennis hakusomea shule za kifahari kama wenzake chuoni.
* Somo la Daktari Mabonga linamvunja moyo Dennis na anahisi hapo hapamweki kwa vile namna anavyoendesha somo hilo anawatia fadhaa.(uk 14)
* Dennis anapomwomba mhadhiri atumie lugha nyepesi, darasa nzima linamcheka huku mwalimu akimkejeli kuwa iwapo alinuia kuwachekesha hajui kuchekesha.
* Dennis kinyume na wenzake hana pa kukimbilia mambo yanapoharibika chuoni- wengine wataajiriwa na jamaa zao huku wengine wakiwa na wachumba wanaofanya kazi za kifahari serikalini na watawafadhili na kuwaondoshea kero la elimu ya juu.
* Chuoni Dennis anaishi maisha duni. Malazi yake yamechanikachanika. Hana chakula na analazimika kupika uji mweupe na kuunywa kama chamcha.
* Dennis anatafuta kazi sana baada ya kufuzu kama mtangazaji wa redio- kazi kwake inakuwa ni kuitafuta kazi yenyewe.
* Dennis anakosa nafasi ya ajira kwenye shirika la kuchapisha magazeti. Kazi hiyo anapewa Shakila kwa sababuu mamake ni mkurugenzi wa kampuni hiyo- hapa anafanyiwa ubaguzi moja kwa moja.
* Baada ya Penina kutambua Dennis hakufanikiwa kupata kazi, hataki hata amwite mpenzi. Hampikii kwa sababu alipotoka asubuhi hakuchangia chochote.
* Penina anamfukuza Dennis pale kwao nyumbani na anamweleza asije akamwambia mtu kuwa waliwahi kuwa wepenzi.

(Hoja 10x1=10)

**(b) Shibe Inatumaliza**

**“Hatuwezi kumaliza kula. Kila leo tunakula. Hiki na kile…”**

**Fafanua dhana ya ulaji kama inavyojitokeza kwenye hadithi. (alama 10)**  (swali linatahini ufisadi na ubadhirifu)

* Mzee Mambo hana kazi maalum, ni waziri kivuli wa wizara zote. Anakiri hana kazi hata moja. (uk 37)  Nchi ya kina Mzee Mambo kinachoangaliwa ni kwenda kazini na si kufanya kazi.
* Mzee Mambo na wengine wenye vyeo hujipakulia mishahara waitakayo bali si kupokea mshahara.
* Sasa na Mbura wanaongoza wzara moja ya mipango na mipangilio. Wao hupanga na kupangilia hiki na kile kwa hiari yao au kwa kuamriwa na huyu na Yule. (uk. 38)
* Magari ya kiserikali kutumiwa vibaya kwenye sherehe ya Mzee Mambo.
* Kuwepo kwa watu fisadi serikalini wanaotajwakama wenye vyetu (uk 39). Hawa wanasemwa kuliteremsha jungu kutoka ikulu kwa gari la serikali.
* Wafanyabiashara kuagiza mchele kutoka ng’ambo ambao ni wa thamani ya chini na kupuuza ule unaozalishwa kwao (Mbeya)- wanapofanya hivi wanahasiri wakulima wa Mbeya.
* Kwenye sherehe kwa Mzee Mambo, DJ na wenzake wanachota mabilioni ya pesa kwa kuwachezea watu muziki.
* DJ anamiliki duka kubwa la dawa ambalo mtaji wake unatajwa ni bohari kuu la dawa za serikali (uk. 43)
* DJ na wenzake kupata huduma za kimsingi bure huku raia maskini wakilazimika kulipia huduma hizo.  Sasa na Mbura kula vyao na vya wenzao- hata vya wale walioaga dunia tayari.

(Hoja 10x1=10)

SWALI LA 7

**Ndoto ya Mashaka**

Mwandishi wa hadithi hii anatupa taswira ya jamii iliyozongwa na masaibu yanayotamausha. Tetea ukweli wa kauli hii. (alama 20) Aangazie matatizo yanayomkumba Mashaka.

* + Mashaka hakupata malezi mema- alikosa lishe bora. Chakula kilikuwa ni tikitimaji na matango.
  + Mashaka katika umri mdogo aliwapoteza wazazi na kulelewa na Bi. Kidege.
  + Mamake mlezi (Bi. Kidege) anakabiliwa na maradhi ya miguu hivyo anashindwa kuzumbua riziki yao.
  + Mashaka anashiriki katika ajira katika umri mdogo ili wapate riziki yeye na mamake mlezi (uk. 72)
  + Punde Mashaka anapokamilisha masomo ya chumba cha nane, mamake mlezi anaaga dunia na kumwacha katika ukiwa.
  + Ndoa ya Mashaka haikuwa ndoa ya kutajika – ilikuwa ni ndoa ya kulazimishiwa licha ya umaskini wake.
  + Mashaka anabaguliwa na Mzee Lubeya na mkewe ambao ni wakwe zake kwa umaskini wake. Wanalazimika kukimbilia Yemeni kukimbia aibu.
  + Mashaka na mkewe Waridi kuishi kimaskini katika chumba kibovu. Anaeleza kuwa shida ziliwatamiria kila upande. (uk. 74)
  + Mashaka na Waridi kuwazaa watoto wengi ambao wanashindwa kuwapa malezi mema. Watoto wa kike kulala chini kwenye chumba kimoja na mamao ilhali wale wa kiume waliombewa jikoni kwa Chakupewa walikolala kama nyau.(uk.75)
  + Mazingira ya pale kwa kina Mashaka ni mabovu. Harufu ya choo kinachokumbatia chumba chao kuhamia chumbani mwao.Kuna mfereji wa maji chafu unaotema maji yake kwenye Mto Msimbazi (uk. 74)
  + Mashaka na familia yake hawana choo- wanakwenda haja zote kwenye karatasi za plastiki na kuzitupa ovyo.
  + Viongozi kusaliti raia wanyonge- waakati wa mafuriko huwatangazia wahame mabondeni lakini hawawapi makao bora. (uk. 75) – hawasemi waende wapi.
  + Mshahara wa mkia wa mbuzi aliopewa Mashaka kazini haungemruhusu kununua vifaa vya nyumbani. Aidha nafasi ya chumba chao haingetosha.
  + Waridi na watoto wanamtoroka Mashaka bila kuaga. Aliwahi kudokeza kuhusu kutoroka kwake katika wimbo ambao Mashaka hakuuelewa wakati huo. (uk. 77)
  + Utengano na familia yake ulimpa Mashaka unyonge. Hakuona thamani ya maisha tena.
  + Jamii ya kimataifa ilifumbia macho unyonge wa watu walioishi maeneo dunikama vile Tandale.

(Hoja zozote 10x2=20)

SWALI LA 8

a. Linganisha fasihi andishi na simulizi. (hoja sita)

i. Zote ni kioo cha jamii (huchotwa kutoka kwenye jamii, huonyesha yanayotendeka katika jamii/ maudhui na dhamira hufanana.

ii. Zote ni sanaa (Huwasilisha ujumbe kwa njia ya kipekee)

iii. Hutumia lugha kama kifaa muhimu zaidi.

iv. Majukumu hufanana kama vile kuelimisha na kuburudisha.

v. Hubuniwa. (Hazina ukweli mahsusi, ni tungo za kufikirika)

vi. Zote husimuliwa . Fasihi simulizi husimuliwa kwa mdomo na vilevile, tungo hizo za fasihi andishi huandikwa kwa mtindo wa kisimulizi.

vii. Kuna kipengele cha safari katika fasihi zote. Wahusika katika fasihi zote huwa na safari kwa njia moja au nyingine.

viii. Zote zinaweza kutendwa. Fanani wa fasihi simulizi hutenda jukwaani na vilevile tungo za fasihi andishi zinaweza kutendwa jukwaani kama vile tamthilia.

(Zozote 6 ×1 = 6)

b. Vipengele sita vya kuzingatia katika uchanganuzi wa hadithi.

i. Dhamira - Lengo au nia kuu inayokusudiwa kuadilisha, kuonya, kuelimisha au kukashifu.

ii. Maudhui - Jumla ya mambo yanayoelezwa katika hadithi.

iii. Ploti - Mtiririko wa matukio katika hadithi.

iv. Mandhari - Haya ni mazingira ya wakati, hali, au kimaeneo ambayo yaweza kuwa ya kuogofya.

v. Wahusika - Ni viumbe wanaoshiriki katika hadithi ambao wanaweza kuwa binadamu, mtu, wanyama.

vi. Muundo - Hadithi huwa na muundo maalum wa ufunguzi , mwili na hitimisho.

vii. Lugha - Hadithi hutumia lugha ya moja kwa moja ingawa huweza kuwa na tamathali kama methali, tashbihi, jazanda nk.

viii. Funzo - hadithi hutoa funzo Fulani la kimaadili kama wizi haufai au wajanja hatimaye huangamia. (Zozote 6 ×1 = 6)

c. Sifa za vitanza ndimi.

i. Hutamkwa kwa kasi

ii. Sauti hukaribiana kimatamshi.

iii. Kuna uradidi/ takriri ya maneno au sauti fulani. (zozote -2)

d. i. Fanani ii. Jagina iii. Miviga iv. Maleba

v. Ufaraguzi vi. Hadhira hai. (6X1)= 6